Luonnos ETA:n sekakomitean päätös ETA-sopimuksen liitteen XX (Ympäristö) muuttamisesta - Luonnos yhteisön yhteiseksi kannaksi /* SEK/2003/0188 lopull. */





Luonnos ETA:N SEKAKOMITEAN PÄÄTÖS ETA-sopimuksen liitteen XX (Ympäristö) muuttamisesta - Luonnos yhteisön yhteiseksi kannaksi (komission esittämä) PERUSTELUT 1. Tarvittavan oikeusvarmuuden ja yhdenmukaisuuden varmistamiseksi ETA:n sekakomitean on sisällytettävä kaikki asiaankuuluva yhteisön lainsäädäntö osaksi ETA-sopimusta mahdollisimman pian sen antamisen jälkeen. 2. ETA:n sekakomitean olisi tästä syystä tehtävä liitteenä oleva päätös ETA-sopimuksen liitteen XX muuttamisesta lisäämällä siihen ympäristön alalla annetut uudet säädökset. Päätös koskee seuraavaa säädöstä: 32000 L 0076: Euroopan parlamentin ja neuvoston direktiivi 2000/76/EY, annettu 4 päivänä joulukuuta 2000, jätteenpoltosta (EYVL L 332, 28.12.2000, s. 91). 3. Ehdotus sisältää ETA:n EFTA-valtioita koskevan mukautuksen. 4. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan a alakohdan mukaan neuvosto vahvistaa yhteisön kannan päätöksiin, joiden tavoitteena on yhteisön lainsäädäntöön kuuluvan säännöksen laajentaminen koskemaan ETA:a tekemällä siihen teknisiä mukautuksia suurempia muutoksia. 5. Neuvostoa pyydetään hyväksymään liitteenä oleva luonnos ETA:n sekakomitean päätökseksi. Komissio toivoo voivansa esittää yhteisön kannan ETA:n sekakomiteassa maaliskuussa 2003. Luonnos ETA:N SEKAKOMITEAN PÄÄTÖS ETA-sopimuksen liitteen XX (Ympäristö) muuttamisesta ETA:n SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä 'sopimus', ja erityisesti sen 98 artiklan, sekä katsoo seuraavaa: (1) Sopimuksen liite XX muutettiin [...] päivänä [...]kuuta [...] tehdyllä ETA:n sekakomitean päätöksellä N:o .... [1] [1] EYVL L ... (2) Jätteenpoltosta 4 päivänä joulukuuta 2000 annettu Euroopan parlamentin ja neuvoston direktiivi 2000/76/EY [2] olisi otettava osaksi sopimusta. [2] EYVL L 332, 28.12.2000, s. 91. (3) Islannissa on syrjäisillä alueilla sijaitsevia pieniä tai erittäin pieniä kuntia, joissa kaatopaikkoja varten on vain rajallisesti maata käytettävissä. (4) Kuljetus näihin kuntiin ja näistä kunnista on suuren osan vuodesta vaikeaa, mikä tekee jätteiden keruun laajemmalta alueelta jätteiden poltto- ja rinnakkaispolttolaitoksiin epäsuotavaksi tai jopa mahdottomaksi. (5) Lopettaakseen jätteiden avopolton ovat jotkin syrjäiset kunnat perustaneet jätteiden poltto- ja rinnakkaispolttolaitoksia, joissa käsitellään vähemmän kuin tonni jätteitä tunnissa. (6) Direktiivin 2000/76/EY edellyttämät kalliit jatkuvat päästömittaukset sekä puolivuosittainen dioksiinin mittaus ovat kohtuuton rasite näille syrjäisten kuntien jätteiden poltto- ja rinakkaispolttolaitoksille. (7) Päästöjen jatkuvan mittaamisen velvoite korvataan siten vuosittaisella mittaamisella ja puolivuosittainen dioksiinin mittaaminen korvataan kertaluontoisella yksittäisellä mittaamisella näiden jätteiden poltto- ja rinnakkaispolttolaitosten osalta. (8) Ottaen huomioon vähemmän kuin tonnin jätteitä tunnissa käsittelevien jätteiden poltto- ja rinnakkaispolttolaitosten rajallinen ympäristövaikutus sekä niiden taloudelliset rajoitukset, nämä jätteiden poltto- ja rinnakkaispolttolaitokset vapautetaan direktiivin 2000/76/EY mukaisten päästöjen raja-arvojen noudattamisesta ja niiden on edelleen noudatettava direktiivien 89/369/ETY, 89/429/ETY ja 94/67/EY mukaisia päästöjen raja-arvoja. (9) Samoista syistä johtuen enemmän kuin tonnin mutta vähemmän kuin kolme tonnia jätteitä tunnissa käsitteleviltä jätteiden polttolaitoksilta edellytetään dioksiinin kertaluontoista yksittäistä mittaamista ja ne vapautetaan direktiivin 2000/76/EY mukaisten päästöjen raja-arvojen noudattamisesta ja niiden on edelleen noudatettava direktiiveissä 89/369/ETY, 89/429/ETY ja 94/67/EY määrättyjä päästöjen raja-arvoja, ON PÄÄTTÄNYT SEURAAVAA: 1 artikla Muutetaan sopimuksen liite XX seuraavasti: 1. Lisätään 32db kohdan (Euroopan parlamentin ja neuvoston direktiivi 2000/53/EY) jälkeen kohta seuraavasti: "32dc. 32000 L 0076: Euroopan parlamentin ja neuvston direktiivi 2000/76/EY, annettu 4 päivänä joulukuuta 2000, jätteenpoltosta (EYVL L 332, 28.12.2000, s. 91). Tätä sopimusta sovellettaessa direktiivin säännöksiä koskevat mukautukset, jotka on lueteltu tämän liitteen lisäyksessä." 2. Lisätään 20 kohtaan (neuvoston direktiivi 89/369/ETY), 21 kohtaan (neuvoston direktiivi 89/429/ETY) ja 21b kohtaan (neuvoston direktiivi 94/67/ETY) seuraava: ", sellaisena kuin se on muutettuna seuraavalla: - 32000 L 0076: Euroopan parlamentin ja neuvoston direktiivi 2000/76/EY, annettu 4 päivänä joulukuuta 2000 (EYVL L 332, 28.12.2000, s. 91). Tätä sopimusta sovellettaessa direktiivin säännöksiä koskevat mukautukset, jotka on lueteltu tämän liitteen lisäyksessä." 3. Lisätään 26 kohtaan (neuvoston direktiivi 75/439/ETY) luetelmakohta seuraavasti: "- 32000 L 0076: Euroopan parlamentin ja neuvoston direktiivi 2000/76/EY, annettu 4 päivänä joulukuuta 2000 (EYVL L 332, 28.12.2000, s. 91). Tätä sopimusta sovellettaessa direktiivin säännöksiä koskevat mukautukset, jotka on lueteltu tämän liitteen lisäyksessä." 4. Lisätään 39 kohdan (Euroopan parlamentin ja neuvoston suositus 2001/331/EY) jälkeen otsikko "LISÄYS LIITTEESEEN XX". 5. Tämän päätöksen liitteessä mainitut mukautukset sisällytetään liitteen XX lisäyksen tekstiin. 2 artikla Direktiivin 2000/76/EY islanniksi ja norjaksi laaditut tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan ..., jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle [3]. [3] (Valtiosäännön asettamista vaatimuksista ei ole ilmoitettu.( (Valtiosäännön asettamat vaatimukset on ilmoitettu.( 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä .... ETA:n sekakomitean puolesta Puheenjohtaja Sihteerit ETA:n sekakomitean sihteerit LIITE ETA:n sekakomitean päätökseen N:o [ ]/2003 'Mukautukset 4 päivän joulukuuta 2000 annettuun Direktiiviin 2000/76/EY a) Islannissa toimivat jätteiden poltto- ja rinnakkaispolttolaitokset Ísafjörður, Tálknafjörður, Hófshreppur (Svínafell), Kirkjubæjarklaustur, Vestmannaeyjar ja Patreksfjörður, jotka käsittelevät vähemmän kuin tonnin jätettä tunnissa, kuuluvat käyttöikänsä ajan direktiviin soveltamisalaan seuraavin mukautuksin: i) Dioksiinia lukuun ottamatta 11 artiklan 2 kohdan a ja c alakohdassa mainittujen ilmaan joutuvien epäpuhtauksien mittaaminen tapahtuu vuosittain. ii) Asetuksen 11 artiklan 4 ja 6 kohtaa ei sovelleta. iii) 11 artiklan 7 kohdassa ilmaisu "kahdesta kerrasta vuodessa yhteen kertaan kahdessa vuodessa sekä että dioksiinien ja furaanien määräaikaismittausten aikaväliä harvennetaan kahdesta kerrasta vuodessa yhteen kertaan vuodessa" korvataan ilmaisulla "kerrasta vuodessa kertaan kahdessa vuodessa." iv) Ei sovelleta 11 artiklan 10, 11, 12, 13, 14, 16 eikä 17 kohtaa. v) Dioksiinien suhteen edellytetään vain kertaluontoista yksittäistä mittaamista, jonka tulokset on toimitettava Eftan valvontaviranomaiselle. b) Jätteiden poltto- ja rinnakkaispolttolaitoksiin, jotka on mainittu a) kohdassa sovelletaan edelleen direktiiveissä 89/369/ETY, 89/429/ETY ja 94/67/EY säädettyjä päästöjen raja-arvoja. c) Islannissa toiminnassa oleva jätteiden poltto- ja rinnakkaispolttolaitos Suðurnes, jossa käsitellään enemmän kuin tonni mutta vähemmän kuin kolme tonnia jätettä tunnissa, kuuluu käyttöikänsä ajan direktiivin soveltamisalaan seuraavin mukautuksin: i) Dioksiinien suhteen edellytetään vain kertaluontoista yksittäistä mittaamista, jonka tulokset on toimitettava Eftan valvontaviranomaiselle. ii) Direktiivin liitteessä V olevissa kohdissa a), b) ja c) säädettyjä ilmaan joutuvien päästöjen raja-arvoja ei sovelleta ja direktiiveissä 89/369/ETY, 89/429/ETY ja 94/67/EY säädettyjä vastaavia ilmaan joutuvien päästöjen raja-arvoja sovelletaan edelleen. d) Sanotun kuitenkaan rajoittamatta b) kohtaa ja c) kohdan ii) alakohtaa 8 artiklan 1 kohta ja direktiivin 75/439/ETY liite sekä direktiivit 89/369/ETY, 89/429/ETY ja 94/67/EY kumotaan. e) a)-d) kohdat tarkistetaan joka viides vuosi tai aina kun kehitetään uutta ja halvempaa teknologiaa laajempien saastemittausten suorittamiseen sen mukaan, kumpi on ajankohdista on aikaisempi."